
Valeriu LAZAR

Ministrul justiţiei




Alexandru Tănase

Ministrul finanţelor 



Veaceslav Negruţa

Vizată:

Ministrul de Stat





Victor BODIU

Aprobată în şedinţa Guvernului

din


Proiect

PARLAMENTUL REPUBLICII MOLDOVA 

L E G E

pentru modificarea şi completarea unor acte legislative


Parlamentul adoptă prezenta lege organică.


Art. I. – Legea nr.534-XIII din 13 iulie 1995 cu privire la concesiuni (Monitorul Oficial al Republicii Moldova, 1995, nr.67, art.752), cu modificările ulterioare, se modifică şi se completează după cum urmează:


1. Articolul 1:


la alineatul (1), cuvintele „statul cesionează” se substituie prin cuvintele  „statul sau unităţile administrativ-teritoriale cesionează”, iar cuvintele „proprietate de stat (municipală)” se substituie prin cuvintele „proprietate a statului sau a unităţilor administrativ-teritoriale”;


alineatul (2) va avea următorul cuprins: 

„(2) Întreprinderea concesională este o formă de colaborare în baza unui contract de concesiune încheiat de stat sau unitatea administrativ-teritorială, în persoana autorităţii împuternicite de acesta (concedent), cu o persoană fizică sau juridică (concesionar) şi care poate avea forma de societate comercială sau societate civilă”. 

2. Articolul 3:

la alineatul (2):

litera b) va avea următorul cuprins: 

„b) bunurile mobile şi imobile proprietate a statului sau a unităţilor administrativ-teritoriale;”;

se completează cu litera c) cu următorul cuprins:

„c) lucrările şi serviciile de interes public.”;
la alineatul (4), cuvintele „prin certificatul de urbanism” se exclud.

3. La articolul 6 alineatul (4), cuvintele „proprietatea Republicii Moldova” se substitue prin cuvintele „proprietate de stat sau a unităţilor administrativ-teritoriale.”.

4. Articolul 7 va avea următorul cuprins:

„Articolul 7. Competenţa autorităţilor publice 

(1) De competenţa Guvernului ţine: 

a) aprobarea listei bunurilor proprietate a statului şi a listei lucrărilor şi serviciilor de interes public naţional propuse pentru concesionare;

b) aprobarea obiectivelor concesionării de interes naţional şi a cerinţelor generale privind selectarea concesionarului, precum şi a condiţiilor concesionării;

c) aprobarea documentelor de politici privind dezvoltarea concesionării;

d) aprobarea actelor normative necesare pentru executarea prezentei legi, a setului de documente standard (modele de cereri, oferte, comunicate informative etc.), precum şi a procedurilor standard pentru asigurarea funcţionării concesionării; 

e) desemnarea autorităţii publice centrale care va încheia contractele cu partenerii privaţi în cazul parteneriatelor public-private iniţiate de Guvern sau de autorităţile administraţiei publice centrale şi monitorizarea executării lor. 

(2) De competenţa Ministerului Economiei ţine: 

a) elaborarea documentelor de politici privind concesionarea; 

b) elaborarea propunerilor de modificare şi completare a actelor legislative şi normative privind concesionarea; 

c) elaborarea şi prezentarea către Guvern spre aprobare a proiectelor de acte normative necesare executării prezentei legi.
(3) De competenţa Agenţiei Proprietăţii Publice de pe lîngă Ministerul Economiei (denumită în continuare Agenţie) ţine:

a) coordonarea iniţierii concesionării la nivel naţional; 

b) avizarea studiilor de fezabilitate;

c) asistarea autorităţilor administraţiei publice centrale în identificarea obiectivelor concesiunii de interes naţional şi a cerinţelor generale privind selectarea concesionarului, precum şi a condiţiilor concesionării în baza studiilor de fezabilitate, prezentarea acestora Guvernului spre aprobare;

d) elaborarea şi punerea în aplicare a documentaţiei standard pentru procedurile de selectare a concesionarilor (modele de cereri, oferte, comunicate informative etc.), diseminarea celor mai bune practici şi recomandări în domeniul concesionării; 

e) publicarea, pe pagina web a Agenţiei, a comunicatelor informative şi a documentelor aferente concesionării bunurilor proprietate a statului, a serviciilor şi lucrărilor de interes naţional; 

f) ţinerea evidenţei patrimoniului public transmis în concesiune;

g) realizarea şi monitorizarea concesionării în cazul încheierii contractelor de concesiune semnate de Agenţie.
(4) De competenţa autorităţilor administraţiei publice centrale ţine:

a) identificarea bunurilor proprietate a statului, lucrărilor şi serviciilor pasibile concesionării şi prezentarea de propuneri către Agenţie privind includerea acestora în lista bunurilor proprietate a statului propuse concesionării, însoţite de studiile de fezabilitate şi condiţiile concesionării;

b) iniţierea, realizarea şi monitorizarea concesionării;

c) semnarea contractelor de concesiune în condiţiile prezentei legi.
(5) De competenţa consiliului local sau raional, după caz, ţine: 

a) aprobarea listei bunurilor proprietate a unităţilor administrativ-teritoriale, a listei lucrărilor şi serviciilor de interes public local propuse pentru concesionare; 
b) aprobarea obiectivelor şi a condiţiilor concesionării în baza studiilor de fezabilitate, precum şi a cerinţelor generale privind selectarea concesionarilor;
c) desemnarea membrilor comisiilor de selectare a concesionarilor; 

d) aprobarea proiectului contractului de concesiune în forma negociată.

(6) De competenţa primarului sau a preşedintelui raionului, după caz, ţine: 

a) semnarea contractelor de concesiune şi expedierea în adresa Agenţiei a unei copii a acestora pentru a fi luate în evidenţă; 

b) asigurarea monitorizării şi controlului asupra realizării contractelor de concesiune în care autoritatea administraţiei publice locale are calitatea de concedent; 
c) eliberarea certificatelor de urbanism pentru obiectele supuse concesionării, în cazurile prevăzute de lege; 

d) asigurarea elaborării studiilor de fezabilitate.
(7) Prevederile alineatului (5) şi ale alineatului (6) se aplică, în mod corespunzător, şi autorităţilor administraţiei publice din unitatea teritorială autonomă cu statut juridic special.”.
5. Articolul 8 se exclude.

6. Articolul 9:

alineatul (1) va avea următorul cuprins: 

„(1) Pregătirea propunerilor de concesionare include întocmirea listei obiectelor propuse pentru concesionare, elaborarea studiului de fezabilitate a oportunităţii concesionării, precum şi a condiţiilor concesionării.”;
la alineatul (2), cuvîntul „Guvernului” se substituie prin cuvîntul „Agenţiei”;
alineatele (3) şi (4) se exclud.

7. Articolul 10: 


alineatul (1) va avea următorul cuprins: 

„(1) Concedentul asigură publicarea comunicatelor informative în Monitorul Oficial al Republicii Moldova. Termenul de depunere a ofertelor de către solicitanţii concesiunii va fi indicat în comunicatul informativ şi nu va fi mai mic de 60 de zile de la data publicării acestuia. Cuprinsul unor alte documente şi informaţii ce ţin de procedura de selectare a concesionarului se publică pe pagina web a Agenţiei, precum şi pe alte pagini web şi, după caz, în presa locală sau naţională, la decizia concedentului.”; 


la alineatul (2):

litera a) va avea următorul cuprins:

„a) să ia cunoştinţă, din ziua publicării comunicatului informativ în Monitorul Oficial al Republicii Moldova, de obiectele concesiunii, documentele necesare şi să înainteze ofertele respective în termenul stabilit în comunicatul informativ;”;
la litera b), cuvintele „de către Parlament şi se publică de către concedent” se substituie prin cuvintele „în condiţiile prezentei legi”.

8. Articolul 11 va avea următorul cuprins:

„(1) Pot fi concesionate terenuri de toate categoriile şi alte resurse naturale, în condiţiile prezentei legi şi altor acte normative. 

(2) Terenurile destinate ocrotirii naturii, terenurile de valoare istorico-culturală şi terenurile fondului silvic pot fi concesionate în conformitate cu prezenta lege şi cu respectare condiţiilor prevăzute de legile speciale care reglementează statutul juridic al acestor terenuri. 
(3) Controlul asupra activităţii de exploatare a terenurilor şi a altor resurse naturale menţionate în alineatele (1) şi (2) ale prezentului articol este exercitat de concesionar şi organele de stat de supraveghere şi control în domeniul protecţiei mediului.”.
9. Articolul 12:

titlul articolului va avea următorul cuprins: „Concursul de selectare a concesionarului”;
la alineatul (1), cuvintele „tenderelor internaţionale” se substituie prin cuvintele „concursului de selectare a concesionarului”;

alineatul (2) va avea următorul cuprins:
„(2) În cazul în care obiectul concesiunii este solicitat de un singur ofertant a cărui ofertă corespunde condiţiilor stabilite de către concedent, încheierea contractului de concesiune se negociază cu acesta.”;

la alineatul (3), cuvintele „tenderele internaţionale” se substituie prin cuvintele „concursul de selectare a concesionarului”.
10. Articolul 13: 

la alineatul (1): 

litera g) va avea următorul cuprins:

 „g) volumul şi termenele de atragere a investiţiilor în vederea desfăşurării activităţii concesionarului;”;

litera k) se exclude;

litera l) se exclude;

litera m) va avea următorul cuprins: 

„m) formele de control a realizării concesiunii”;
litera o) se exclude;

alineatul (2) se modifică şi va avea următorul cuprins:

„(2) La contractul de concesiune se anexează documentele care confirmă dreptul de proprietate a statului sau a unităţii administrativ-teritoriale asupra obiectului concesiunii, planurile cadastrale ale terenurilor, planurile de amplasare a clădirilor şi construcţiilor, după caz, precum şi lista bunurilor proprietate a concedentului cu valoarea acestora, conform datelor din raportul de evaluare.”;

alineatul (5) va avea următorul cuprins: 

„(5) După încheierea contractului, concedentul acordă asistenţă concesionarului în procesul de obţinere de către acesta, în termen rezonabil, a permisiunilor, autorizaţiilor şi altor documente aferente realizării concesiunii, prevăzute de actele legislative sau de contract, dacă eliberarea permisiunilor şi autorizaţiilor în cauză ţine de competenţa concedentului.”. 

11. La articolul 14, alineatul (2) va avea următorul cuprins:

„(2) Modificarea unilaterală a contractului de concesiune este lovită de nulitate absolută.”.
12. La articolul 15 alineatele (1) şi (3), cuvîntul „arenda” se substituie prin cuvîntul „chirie” la cazul gramatical corespunzător.
13. Articolul 23:

la alineatul (1), cuvîntul „Guvernul” se substituie prin cuvîntul „Concedentul”; 

la alineatul (3), cuvintele „(inclusiv internaţională)” se exclud.
14. În titlul articolului 24, cuvîntul „Invalidarea” se substituie prin cuvîntul „Anularea”, iar cuvîntul „invalidate” din textul alineatului se substituie prin cuvîntul „anulate”. 


Art. II. – Articolul 2 din Legea nr.523-XIV din 16 iulie 1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările şi completările ulterioare, se completează în final cu litera i) cu următorul cuprins: 

„i) în urma realizării proiectelor de parteneriat public-privat.”.


Art. III. – Legea serviciilor publice de gospodărie comunală nr.1402-XV din 24 octombrie 2002 (Monitorul Oficial al Republicii Moldova, 2003,       nr.14-17, art.49), cu modificările şi completările ulterioare, se modifică şi se completează după cum urmează: 


1. La articolul  2, noţiunea „operatori” va avea următorul cuprins:

„operatori – persoană juridică de drept public sau persoană juridică de drept privat, persoană fizică şi/sau asociaţie a acestora care furnizează/prestează servicii publice de gospodărie comunală în condiţiile stabilite de autorităţile administraţiei publice locale, conform legii;”. 


2. Articolul 10 se completează în final cu litera c) cu următorul cuprins:

„c) persoană fizică şi/sau asociaţie a acestora.”. 

3. La articolul 13 alineatul (3):


la litera d), după cuvintele „promovarea concesiunii” se introduc  cuvintele „ , a altor forme de parteneriat public-privat”; 


la litera g), după cuvîntul „parteneriatului” se introduc cuvintele „public-privat”.

4. La articolul 14 alineatul (4) litera d), cuvîntul „concesionarea” se substituie prin cuvintele „constituirea parteneriatului public-privat”. 


5. Articolul 15:


la alineatul (1):

litera a) se modifică şi va avea următorul cuprins: 

„a) gestiunea directă sau delegarea gestiunii prin parteneriat public-privat a serviciilor publice de gospodărie comunală, pe criterii de competitivitate şi eficienţă managerială;”;


la litera e), cuvîntul „concesionare” se substituie prin cuvintele „parteneriat public-privat”;


la alineatul (2):

la litera c), cuvîntul „preţurilor” se substituie prin cuvîntul „tarifelor”;


se completează în final cu litera e) cu următorul cuprins:

„e) rezilierea contractului de parteneriat public-privat în condiţiile Legii cu privire la parteneriatul public-privat.”. 

6. La articolul 17 alineatul (1) litera b), cuvîntul „concesionare” se substituie prin cuvintele „parteneriat public-privat”.

7. Articolul 19:


la alineatul (1), cuvintele „În cazul concesionării” se substituie prin cuvintele „În cazul parteneriatului public-privat”, iar cuvintele „contract de concesionare” se substituie prin cuvintele „parteneriat public-privat”;


alineatul (2) va avea următorul cuprins:

„(2) Parteneriatul public-privat al serviciilor publice de gospodărie comunală se realizează în condiţiile legii.”;


alineatul (3):

la literele a) şi d), cuvintele „contract de concesionare” se substituie prin cuvintele „parteneriat public-privat”;

la litera e), cuvîntul „concesionate” se substituie prin cuvintele „în parteneriat public-privat”.

Art. IV. – Legea nr.81-XV din 18 martie 2004 cu privire la investiţiile în activitatea de întreprinzător (Monitorul Oficial al Republicii Moldova, 2004, nr.64-66, art.344), cu modificările şi completările ulterioare, se modifică şi se completează după cum urmează:

1. La articolul 3, în noţiunea „investiţie”, după cuvintele „leasing financiar” se introduc cuvintele „ , precum şi în cadrul parteneriatului public-privat,”.

2. La articolul 4, alineatul (1) se completează în final cu litera g) cu următorul cuprins:

„g) alte drepturi contractuale, inclusiv cele rezultate din parteneriatul public-privat.”.


3. La articolul 6 alineatul (3), după cuvintele „legislaţia în vigoare” se adaugă cuvintele: „ , inclusiv în cadrul parteneriatului public-privat,”.


4. Articolul 7 se completează în final cu alineatul (4) cu următorul cuprins:

„(4) Comunicatele informative privind concursurile investiţionale, inclusiv cele organizate în cadrul parteneriatului public-privat sînt publicate din timp în Monitorul Oficial al Republicii Moldova şi/sau în alte surse de informare în masă, conform legii.”. 


5. La articolul 10, alineatul (2) va avea următorul cuprins:

„(2) Activitatea de investiţii nu poate fi întreruptă silit decît în următoarele condiţii: 


a) întreruperea se operează din motive de utilitate publică cu o dreaptă şi prealabilă despăgubire şi nu este discriminatorie;


b) întreruperea se datorează condiţiilor contractuale determinate în cadrul parteneriatului public-privat.”.

6. La articolul 11 alineatul (3), după cuvintele „inclusiv de prezenta lege” se introduc cuvintele  „prevăzute de parteneriatul public-privat,”.


7. La articolul 12, după cuvintele „legislaţia în vigoare” se completează cu cuvintele „ori în condiţiile parteneriatului public-privat,”. 

Art. V. – Articolul 5 din Legea nr.435-XVI din 28 decembrie 2006 privind descentralizarea administrativă (Monitorul Oficial al Republicii Moldova, 2007, nr.29-31, art.91), cu modificările ulterioare, se completează în final cu alineatul (4) cu următorul cuprins:


„(4) În scopul realizării cu succes a intereselor publice de nivel local, sporirii eficienţei patrimoniului public, autorităţile administraţiei publice locale de nivelurile întîi şi al doilea vor dezvolta cooperarea cu sectorul privat în baze contractuale, formele de realizare a parteneriatului public-privat fiind stabilite de lege.”.


Art. VI. – Legea nr.436-XVI din 28 decembrie 2006 privind administraţia publică locală (Monitorul Oficial al Republicii Moldova, 2007, nr.32-35, art.116), cu modificările şi completările ulterioare, se completează după cum urmează:

1. La articolul 29 alineatul (1), după litera j) se introduc literele j)1 şi j2) cu următorul cuprins: 

„j)1 asigură elaborarea studiilor de fezabilitate şi propune spre aprobare listele bunurilor şi serviciilor de interes local pentru realizarea proiectelor de parteneriat public-privat;

j2) asigură monitorizarea şi controlul realizării proiectelor de parteneriat public-privat în care autoritatea administraţiei publice locale participă în calitate de partener public;”.
2. La articolul 53 alineatul (1), după litera d) se introduc literele d)1 şi d2) cu următorul cuprins: 

„d)1  asigură elaborarea studiilor de fezabilitate şi propune spre aprobare listele bunurilor şi serviciilor de interes raional pentru realizarea proiectelor de parteneriat public-privat;

d2) asigură monitorizarea şi controlul realizării proiectelor de parteneriat public-privat în care autoritatea administraţiei publice locale participă în calitate de partener public;”.

5. La articolul 78, alineatul (1) se completează în final cu următoarea propoziţie: 

„În acest scop, consiliul local poate utiliza diferite forme contractuale ale parteneriatului public-privat prevăzute de lege.”.

Art. VII. – Articolul 2 din Legea nr.96-XVI din 13 aprilie 2007 privind achiziţiile publice (Monitorul Oficial al Republicii Moldova, 2007, nr.107-111, art. 470), cu modificările şi completările ulterioare, se completează în final cu alineatul (5) cu următorul cuprins: 

„(5) Prezenta lege se aplică în modul corespunzător diferitor forme de parteneriat public-privat, în măsura în care nu contravine legilor speciale.”.


Art. VIII. – Legea nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările şi completările ulterioare, se modifică şi se completează după cum urmează: 


1. La articolul 6 alineatul (1), litera d) va avea următorul cuprins: 

 „d) aprobarea listelor de bunuri proprietate publică a statului, lucrări şi servicii de interes naţional propuse spre concesiune ori altă formă a parteneriatului public-privat, precum şi a condiţiilor concesionării ori altă formă a parteneriatului public-privat la nivel naţional;”.
2. La articolul 7 alineatul 3, litera c) va avea următorul cuprins: 

„c) generalizarea proiectelor de liste ale bunurilor proprietate publică a statului, lucrărilor şi serviciilor de interes naţional propuse de către autorităţile publice centrale spre concesiune ori altă formă a parteneriatului public-privat, precum şi a condiţiilor concesionării ori altă formă a parteneriatului public-privat, prezentarea acestora Guvernului spre aprobare;”.
3. La articolul 8 alineatul (1), litera d) va avea următorul cuprins: 

„d) prezentarea de propuneri către organul abilitat privind includerea bunurilor proprietate publică a statului, lucrărilor şi serviciilor în listele bunurilor proprietate a statului, lucrărilor şi serviciilor propuse spre concesiune ori altă formă a parteneriatului public-privat, însoţite de studiile de fezabilitate, precum şi a condiţiilor de concesionare ori altă formă a parteneriatului public-privat;”.

4. La articolul 9 alineatul (2), litera f) se modifică şi va avea următorul cuprins:


„f) întocmirea şi aprobarea listelor bunurilor proprietate a unităţilor administrativ-teritoriale, lucrărilor şi serviciilor de interes local propuse spre concesiune ori altă formă a parteneriatului public-privat, precum şi a condiţiilor de concesionare ori altă formă a parteneriatului public-privat;”. 
5. La articolul 12, litera f) va avea următorul cuprins: 

„f) constituirea parteneriatelor public-private în condiţiile legii;”.


6. La articolul 19, litera e) va avea următorul cuprins: 

„e) constituirea parteneriatelor public-private în condiţiile legii;”.

7. La articolul 20 alineatul (4):

litera e) se modifică şi va avea următorul cuprins:

„e) subregistrul parteneriatelor public-private;”;
după litera e) se introduce litera e1) cu următorul cuprins:

„e1) subregistrul bunurilor imobile proprietate publică a statului;”.
Art. IX. – Legea nr.179-XVI din 10 iulie 2008 cu privire la parteneriatul public-privat (Monitorul Oficial al Republicii Moldova, 2008, nr.165-166, art.605) se modifică şi se completează după cum urmează:

1. În tot textul legii, cuvintele „Ministerul Economiei şi Comerţului” se substituie prin cuvintele „Ministerul Economiei”.

2. La articolul 5 alineatul (2), cuvintele „şi în Buletinul achiziţiilor publice” şi cuvîntul „integral” se exclud.

3. La articolul 11, litera d) va avea următorul cuprins:

„d) aprobarea actelor normative necesare pentru executarea prezentei legi, a setului de documente standard (modele de cereri, oferte, comunicate informative etc.), precum şi a procedurilor standard pentru asigurarea funcţionării parteneriatului public-privat;”. 

4. La articolul 13 litera a), cuvîntul „problemelor” se substituie prin cuvîntul „propunerilor”.

5. Articolul 14:

alineatul (1):

la litera a), cuvintele „şi realizării” se exclud;

litera b) va avea următorul cuprins: 

„b) asistarea partenerului public în identificarea obiectivelor proiectelor de parteneriat public-privat de interes naţional, elaborarea cerinţelor generale privind selectarea partenerului privat, precum şi a condiţiilor parteneriatului public-privat propuse de către autorităţile administraţiei publice centrale în baza studiilor de fezabilitate, prezentarea acestora Guvernului spre aprobare;”;
după litera b) se introduce litera b)1 cu următorul cuprins:

„b)1 avizarea studiilor de fezabilitate pentru parteneriatele public-private de interes naţional şi local;”;
litera d) va avea următorul cuprins:

„d) monitorizarea şi evaluarea realizării parteneriatelor public-private;”;
la litera f), cuvintele „înregistrarea şi” se exclud, iar în final se introduc cuvintele „pe pagina web a Agenţiei;”;
la litera g), cuvîntul „registrului” se substituie prin cuvîntul „evidenţei”; 

la litera h), cuvîntul „gratuită” se exclude;
se completează cu alineatul (3) cu următorul cuprins:

„(3) Termenul de avizare a studiilor de fezabilitate pentru parteneriatele public-private este de 30 de zile din momentul recepţionării de către Agenţie a adresării autorităţilor publice respective. În cazul în care autorităţile publice respective nu primesc răspuns în termenul prevăzut, avizul se consideră pozitiv.”.
6. Articolul 15: 

alineatul (1) se completează în final cu literele e) şi  f) cu următorul cuprins:
„e) asigurarea publicării comunicatului informativ; 

f) aprobarea proiectului contractului de parteneriat public-privat în forma negociată.”;
la alineatul (2), litera a) va avea următorul cuprins:

„a) semnarea contractelor de parteneriat public-privat şi expedierea în adresa Agenţiei a copiilor acestora pentru a fi luate în evidenţă;”; 

se completează în final cu alineatul (3) cu următorul cuprins:

„(3) Prevederile prezentului articol se aplică, în mod corespunzător, şi autorităţilor administraţiei publice din unitatea teritorială autonomă cu statut juridic special.”.
7. La articolul 17, alineatul (3) va avea următorul cuprins:

„3) Parteneriatul public-privat poate fi constituit avînd ca obiect elemente ale infrastructurii şi/sau servicii de utilitate publică existente sau crearea acestora.”.
8. La articolul 18 alineatul (1), litera e) va avea următorul cuprins:

„e) contract de societate comercială sau societate civilă.”.
9. La articolul 20 alineatul (1) litera k), cuvintele „cu privire la rezoluţiunea, rezilierea şi/sau revocarea” se substituie prin cuvintele „în cazul rezoluţiunii, rezilierii şi/sau revocării;”.
10. Articolul 23:

la alineatul (1), cuvintele „existenţa facilităţilor” se substituie prin cuvintele „a obiectelor ce asigură prestarea serviciilor de utilitate publică”;

alineatul (3) va avea următorul cuprins:

„(3) Părţile poartă răspundere pentru modificarea unilaterală a condiţiilor de executare a contractului de parteneriat public-privat. Dacă prin modificarea condiţiilor de realizare a parteneriatului public-privat s-au adus prejudicii unuia dintre parteneri, partea vinovată va fi obligată la repararea acestor prejudicii.”.
11. La articolul 24 alineatul (1), cuvintele „oricărei persoane orice informaţie” se substituie prin cuvîntul „informaţia”.

12. Articolul 25:

la litera c), cuvîntul „aprobarea” se substituie prin cuvîntul „avizarea”, iar după cuvîntul „Agenţie” se introduc cuvintele „în condiţiile stabilite de Guvern”;

la litera d), după cuvîntul „elaborarea” se introduc cuvintele „şi aprobarea”, iar liniuţa a doua se exclude;

la litera f), cuvintele „şi în Buletinul Achiziţiilor Publice” se exclud;

litera g) va avea următorul cuprins:

„g) transmiterea spre publicare sau publicarea pe pagina web a Agenţiei a documentaţiei necesare concursului de selectare a partenerului privat;”; 

la litera i), cuvîntul „aprobarea” se substituie prin cuvîntul „adoptarea”.
13. La articolul 26 alineatul 1), litera a) va avea următorul cuprins:

„a) intenţia de stabilire a unui raport de parteneriat public-privat, precum şi obiectivul acestuia;”.
14. La articolul 27 alineatul (3) litera f), după cuvintele „Monitorul Oficial al Republicii Moldova” se introduc cuvintele: „ , pe pagina web a Agenţiei”.

15. Articolul 28: 

la alineatul (1):

litera d) va avea următorul cuprins:

„d) confirmarea de către ofertanţi a abilităţilor lor de realizare a obiectivelor parteneriatului public-privat şi a veridicităţii documentelor prezentate;”; 

se completează în final cu litera k) cu următorul cuprins:

„k) în funcţie de specificul obiectului parteneriatului public-privat, oferta poate să conţină şi alte informaţii în conformitate cu documentele de concurs obţinute de la partenerul public.”; 

alineatul (2) va avea următorul cuprins:

„(2) Ofertele se prezintă comisiei de selectare a partenerului privat în limba de stat, în plic sigilat, la adresa indicată în comunicatul informativ. Comisia de selectare a partenerului privat eliberează ofertantului, în mod obligatoriu, o recipisă în care indică data şi ora recepţionării ofertei.”;
la alineatul (4), cuvintele „anunţul publicitar” se substituie prin cuvintele „comunicatul informativ”.

16. Articolul 30 se completează cu alineatul (4) cu următorul cuprins: 

„(4) Proiectul contractului de parteneriat public-privat în forma negociată este supus spre aprobare şi semnare de către autorităţile publice abilitate.”. 
17. Articolul 32:

titlul articolului va avea următorul cuprins: 
„Articolul 32. Evidenţa parteneriatelor public-private încheiate”;
alineatul (1) va avea următorul cuprins:

„(1) Pentru asigurarea evidenţei bunurilor proprietate publică, lucrărilor sau serviciilor în baza cărora s-au instituit parteneriate public-private, copiile contractelor încheiate cu partenerii privaţi se transmit Agenţiei Proprietăţii Publice pentru a fi înscrise în Registrul patrimoniului public, în modul stabilit de Guvern.”;

la alineatul (2), cuvîntul „registru” se substituie prin cuvintele „Registrul patrimoniului public”.

Preşedintele Parlamentului 
NOTĂ INFORMATIVĂ

Ia proiectul Legii privind modificarea unor acte legislative

Consideratiuni generale.

Elaborarea prezentului proiect de lege este determinat de dispoziţiile Legii nr.179-XVI din 10.07.2008 cu privire la parteneriatul public-privat, care potrivit prevederilor art.37 alin.(2) lit.a), aceasta obligă Guvernul să prezinte Parlamentului propuneri de aducere a legislaţiei în concordanţă cu legea cu privire la parteneriatul public-privat.

Noua formă de abordare a cooperării dintre autorităţile publice şi sectorul privat, stabilit prin reglementările Legii cu privire la parteneriatul public-privat scoate în evidenţă o nouă concepţie de parteneriat pentru asigurarea unei noi activităţi investiţionale în sectorul public şi privat al economiei naţionale.

In cadrul analizei legislaţiei conexe ce urmează a fi amendată în legătură cu realizarea noii concepţii de parteneriat public-privat au fost identificate mai multe domenii ce urmează a fi concretizate în vederea ajustării reglementărilor juridice existente la principiile şi cerinţele noi abordate de legea cu privire la parteneriatul public-privat şi legislaţia comunitară.

In cadrul coroborării reglementărilor juridice existente cu cerinţele noii legi a fost scoase în evidenţă probleme ce abordează necesitatea revizuirii integrale a unor reglementări legislative ce vizează administrarea bunurilor din domeniul public al statului şi al unităţilor administrative-teritoriale. Însă, pînă la elaborarea unor noi legi integrale, se propune ajustarea legilor existente, conexe legii cu privire la parteneriatul public-privat, în partea în care acestea să nu contravină legii date şi să nu împiedice implementarea ei efectivă.

Conceptual proiectul de lege propus spre examinare este elaborat astfel, încît acesta să nu afecteze conceptul legilor pe care le modifică, prevederile proiectului se încadrează organic în cadrul legislativ existent asigurînd o interacţiune şi o dezvoltarea a normelor acestor legi.

De asemenea, proiectul de lege ia în consideraţie reglementările comunitare determinate în principal de diverse norme ale Parlamentului European, cum ar fi: Directiva Parlamentului European şi a Consiliului nr. 2004/17/CE din 31 martie 2004 de coordonare a procedurilor de atribuire a contractelor de achiziţii în sectoarele apei, energiei, transporturilor şi serviciilor poştale; Directiva Parlamentului European şi a Consiliului nr. 2004/18/CE din 31 martie 2004 cu privire la coordonarea procedurilor pentru acordarea contractelor de executare a lucrărilor, contractelor de aprovizionare publice şi a contractelor de prestare a serviciilor publice; Cartea Verde privind parteneri aţele publice private şi reglementările comunitare privind contractele publice şi concesiunile din 30 aprilie 2004.

Prezentul proiect de lege vizează primul bloc de legi ce necesită a fi racordate cu cerinţele Legii cu privire la parteneriatul public-privat, acestea fiind:

1. Legea nr. 534-XIII din 13.07.95 cu privire la concesiuni;

2. Legea nr.523-XIV din 6 iulie 1999 cu privire la proprietatea publică a unităţilor administrativ-teritoriale

3. Legea nr. 1402-XV din 24.10.2002 serviciilor publice de gospodărie comunală;
4. Legea nr.81-XV din 18.03.2004 cu privire la investiţiile în activitatea de întreprinzător;

5. Legea nr. 435-XVI din 28.12.2006 privind descentralizarea administrativă;

6. Legea 436-XVI din 28.12.2006 privind administraţia publică locală;

7. Legea nr. 96-XVI din 13.04.2007 privind achiziţiile publice;

8. Legea nr.l21-XVI din 04.05.2007 privind administrarea şi deetatizarea proprietăţii publice;

9. Legea nr.l79-XVI din 10.07.2008 cu privire la parteneriatul public-privat;

Reglementările de armonizare a legislaţiei conexe, la Legea parteneriatului public-privat, vin să întregească volumul de reglementare în domeniu, întru asigurarea unei depline şi eficiente activităţi a partenerilor publici şi celor privaţi în cadrul asigurării intereselor reciproce şi echitabile dezvoltînd raporturile dintre stat colectivităţile locale şi întreprinzători.

Parteneriatul public-privat fiind o formă de implicare cu investiţii a sectorului privat în sectorul public, are drept scop rezolvarea problemelor comune. Un astfel de parteneriat este construit pe principii reciproc avantajoase. Astfel, pentru asigurarea funcţionalităţii unei astfel de forme de investire în economia naţională, se impun măsuri de asigurare şi garantare a integrităţii investiţiilor introduse şi a avantajului urmărit de partenerul privat. Prin urmare, se impun restricţii la acţiunile de supra-reglementare, care ar putea afecta implementarea Legii privind parteneriatul public-privat. In consecinţă proiectul legii pentru modificarea şi completarea unor acte legislative a fost analizat prin prisma conformităţii cerinţelor impactului de reglementare determinat de Legea nr.235-XVI din 20.07.2006 privind principiile de bază de reglementare a activităţii de întreprinzător, precum şi de Metodologia de analiză a impactului de reglementare şi de monitorizare a eficienţei actului de reglementare, aprobată prin Hotărîrea Guvernului nr. 1230 din 24.10.2006.

Proiectul legii pentru modificarea şi completarea unor acte legislative a fost supus avizării de către autorităţi publice centrale şi locale ministere implicate. In cadrul avizelor autorităţile publice de resort au înaintat un şir de propuneri şi recomandări, acestea fiind analizate în modul corespunzător. Astfel, valorificarea propunerilor autorităţilor publice pe marginea proiectului de lege au contribuit esenţial la pregătirea variantei finale a proiectului de lege.

In baza avizelor autorităţilor publice s-a întocmit tabelul de divergenţe cu argumentarea propunerilor respective (tabelul de divergenţe se anexează).

Viceprim-ministru, 
ministru al economiei 

